**Нұрлан Нұғманұлы Қоянбаев** (19 шілде 1979, Шиелі, Шиелі ауданы, Қызылорда облысы, Қазақстан) — қазақстандық продюсер, тележүргізуші және актер. «Қазақтар» КВН командасының және «Astana.kz» капитаны, «Respublica» саяси партиясы тең төрағаларының бірі. Qazaqstan телеарнасындағы «Түнгі студияда Нұрлан Қоянбаев» телешоуының жүргізушісі. «Қазақша бизнес Америкада», «Таиландтағы демалыс», «Қазақша бизнес Африкада», «Қазақша бизнес Кореяда» фильмдерінің және «Үзілмес Үміт» телесериалының бас продюсері және жетекші актері, «Kazteleproduct» кинокомпаниясының негізін қалаушы.

Өмірбаяны
---------

Қыпшақ руының Қарақойлы бөлімінен шыққан.

### Білім алуы

Нұрлан Қоянбаев 1979 жылы 19 шілдеде Қызылорда облысы, Шиелі ауданында дүниеге келген. 1996 жылы жергілікті орта мектепті үздік бітіріп, Әл-Фараби атындағы ҚазҰУ-дың тарих факультетіне оқуға түсті. Университетті 2000 жылы бітірген. 2009-2011 жылдары экономика және құқық академиясында (қаржы және несие факультеті) оқыды. 2012-2015 жылдары қайтадан Әл-Фараби атындағы ҚазҰУ-да білім алып (халықаралық қатынастар факультеті), магистратураны бітірді.

### Мансабы

Ол КВН ойындарына сәтті қатысып жүрді. Ол «Астана.kz» (кейінірек - «Қазақтар») КВН Жоғары Лигасы командасының капитаны болды. 2003 жылы ол Қазақстанның ең үздік КВН ойыншысы деп танылды және 2006 жылы Ресейдің ең үздік КВН ойыншысы ретінде танылды.

2000 жылдардың басында Нұрлан Қоянбаев қазақ теледидарында штаттан тыс сценарист ретінде жұмыс істей бастады. Ол бірқатар ойын-сауық теледидарлық жобаларына қатысты: «Алматы - менің алғашқы махаббатым», «Намыс Дода», «Тойбастар», «Қызықстан», «Қызық радиосы», «Шатакхана». Ол «Қыздар-ай», «Қазақша концерт», «Әнгіме болсын», «Әзіл студия» эскиздік шоу, «Ризамын» - жасырын камерасы бар шоу-бағдарламалардың авторы және продюсері болды. 2013 жылы 14 қазанда ол «Qazaqstan» телеарнасында «Түнгі студияда Нұрлан Қоянбаев» ток-шоуының тележүргізушісі болды. 2017 жылдың ақпанында ол Қазақстан РТРК бас продюсері болды.

2016 жылы ол «Қазақша бизнес» фильмінің бас продюсері болды, онда ол да басты рөлдердің бірін ойнады. 2017 жылы фильмнің жалғасы «Қазақша бизнес Америкада» жарыққа шықты. Оның түсірілімдері Алматы мен Лос Анжелесте өтті.

2017 жылдың соңында ол Forbes Kazakhstan журналы құрған шоу-бизнес және спорт жұлдыздарының тізімінде төртінші орынға ие болды. Газеттің бағалауы бойынша оның жылдық кірісі 500 миллионнан астам теңгені ($1,5 млн) құрады. Нұрлан Қоянбаев - «Kazteleproduct» ЖШС құрылтайшысы және «Большая 8осьмерка» ЖШС-нің тең иесі болды.

Жеке өмірі
----------

Әйелі - Әйгерім, екі баласы - қызы Нұрай және ұлы Нұрсейіт. Ол футбол ойнауды және саяхаттауды жақсы көреді.

Фильмография
------------

| Жыл | Қазақша атауы | Түпнұсқа атауы | Рөлі |
| --- | --- | --- | --- |
| 2016 | Қазақша бизнес | Бизнес по-казахски | Жомарт Канатович |
| 2017 | Қазақша бизнес Америкада | Бизнес по-казахски в Америке | Жомарт Канатович |
| 2018 | Таиландтағы демалыс | Каникулы в Таиланде | Асхат |
| 2018 | Қазақша бизнес Африкада | Бизнес по-казахски в Африке | Жомарт Канатович |
| 2019 | Қазақша бизнес Кореяда | Бизнес по-казахски в Корее | Жомарт Канатович |
| 2020 | Менің махаббатым - Айсұлу | My love is Aisulu | Санжар |
| 2021 | Қазақша бизнес Түркияда | Бизнес по-казахски в Турции | Жомарт Канатович |
| 2022 | I go to school | I go to school |  |

Марапаттары
-----------

* «Нұр Отан» партиясының марапаты

Дереккөздер
-----------

1. ↑  Турсынбек Кабатов оказался родственником Нурлана Коянбаева  (орыс.).
2. ↑  Нұрлан Қоянбаев енді кинопродюсер
3. ↑  Нұрлан Қоянбаев - Нурлан Коянбаев
4. ↑  "Неслиханмен көрші болдық": Нұрлан Қоянбаев Түркиядағы өмірі туралы айтып берді
5. ↑  Нурлан Коянбаев показал, как делают «Бизнес по-казахски Мұрағатталған 14 қаңтардың 2018 жылы.
6. ↑  Нурлан Коянбаев намерен выдвинуть свою кандидатуру на внеочередных...
7. ↑  Нурлан Коянбаев высказался о своих доходах, поддержке в семье и идеях для развития страны (видео)
8. ↑  Нурлан Коянбаев — Forbes Казахстан
9. ↑  Киномиллиардер Нурлан Коянбаев снова обогнал Голливуд
10. ↑  Подборка материалов по теме «Нурлан Коянбаев» — Forbes Казахстан
11. ↑  Семьи казахстанских КВНщиков Мұрағатталған 2 қаңтардың 2018 жылы.
12. ↑  Как выглядят мамы казахстанских знаменитостей
13. ↑  Нурлан Коянбаев - Brod.kz